**Gyakoroljuk az olvasást!**

Óraterv

**Az óra cél- és feladatrendszere:** Tanult betűk felismerésének, összeolvasásának gyakorlása. Hangösszevonás, betűösszevonás átismétlése a tanult betűkkel. Szótagolvasás szótag/szó- kép egyeztetése. Szóolvasás a tanult betűkkel. Kis- és nagybetűs szótagok, szavak azonosítása. Képpel kiegészített hiányos mondatok olvasása.

**Fejlesztési terület:** Az olvasás jelrendszerének elsajátítása, dekódolási képesség kialakítása.

**Az óra didaktikai feladatai:** Gyakorlás, alkalmazás. Motiválás.

|  |  |  |
| --- | --- | --- |
| **Időkeret** | **Az óra menete** | **Nevelési-oktatási stratégia** |
|  |  | **Módszerek** | **Tanulói munkaformák** | **Eszközök** |
| **5 perc** | Bevezetés, ráhangolás.Mese befejezése.(Rövid mese felolvasása, a történet befejezése többféleképpen).Gyerekek spontán megnyilvánulásai. A gyerekek el is játszhatják a történetet. | Motiválás, képzelet, játék. Dramatizálás. |  Frontális | Pl. Két kecske találkozott egy pallón c. mese felolvasása (Tk. 192.o.) vagy más rövid mese. |
| **3 perc** | Betű és szótagkereső tábla.A tanult betűk és szótagok között a tanító által hangoztatott betű vagy szótag keresése és jelölése átlátszó korongokkal. A tábla az osztály képességének megfelelően lehet nehezebb vagy könnyebb. | Gyakorlás, motiválás, játék.  | Egyéni munka frontális irányítással A jól olvasó tanulók végezhetik párosan is a feladatot, így a tanítónak nagyobb lehetősége van a nehezebben olvasókra figyelni.  | Betű- és szótagtáblák, átlátszó korongok (pl. színes fóliából)(Példa a mellékletben). |
| **12 perc** | Szótagok olvasásának gyakorlása.A szótagok felolvasása soronként és oszloponként.Szótagok keresése a megadott szempontok alapján (pl. melyik szótag áll a harmadik oszlop negyedik helyén, vagy a második sorban az utolsó előtti helyen?).Értelmes szavak keresése a szótagok között (ma, ló, ól, mi, ím).Szótagokból szavak összeállítása(ma-mai, Em-ma, al-ma).Melyik szó kezdődhet ezzel a szótaggal?(al, mi, ma…stb.).Melyik szóban van benne ez a szótag?(em em-ber, lo lo-vas stb.) | Gyakorlás, alkalmazás, olvasás.  | Frontális, majd frontális irányítású egyéni munka. Lehet párosan is dolgozni a jobban olvasó gyerekeknek.  | TK. 41. old. 1. fel. |
| **3 perc** | Szópiramisok olvasásaA betűk összeolvasásának gyakorlása, gyorsabb olvasás.  | Gyakorlás, alkalmazás, olvasás. | Frontális, vagy páros munka | TK. 41. old. 2. fel. |
| **3 perc** | Alkossunk mondatokat!A tankönyv szavainak elolvasása, majd mondatba foglalása. Milyen fiú és lány neveket ismertek még?Milyen színeket ismertek még? | Olvasás, szövegalkotás szóban. Fejlesztés (szóbeli kifejezőkészség). | Frontális | TK . 41. old. 3. fel.  |
| **2 perc** | Mondatok olvasása képekkel kiegészítve.  |  | Frontális | TK . 41. old. 4. fel.  |
| **5 perc** | Szavak keresése a betűrácsban.A gyerekek megkapják a szavakat, amit meg kell keresniük a betűrácsban és színnel jelölhetik.Jó differenciálási lehetőség, mert a gyengén olvasókkal külön tud dolgozni a tanító, a jobb olvasók lehet, hogy csak szóban elsorolt szavakkal dolgoznak, esetleg a szavak egy lapon szerepelhetnek, a lapon meg is lehet jelölni, hogy vízszintesen vagy függőlegesen találhatók-e meg, a nagyon jól olvasók pedig saját maguk is kereshetnek értelmes szavakat a betűrácsban. (A megadott szavakon kívül akad még néhány jelölhető szó, akár visszafelé is, ha valaki olyan jól olvas már). | Gyakorlás, alkalmazás, olvasás, feladat megoldás. | Egyéni munka | Betűrács(melléklet) |
| **10 perc** | Mese alkotása a mesekártyák felhasználásával.  | Fantázia, játék, dramatizálás.  | Egyéni, páros vagy csoportos munkával. (Legjobb a csoportos munka, a mesét elő is adhatják a gyerekek.) | TK . 41. old. 4. fel.  |
| **2 perc** | A tanulók munkájának értékelése, házi feladat. |  |  | HF.: Az órán használt betűrácshoz hasonló szókereső feladat.  |

**Betű és szótag kereső (példa)**

|  |  |  |  |
| --- | --- | --- | --- |
| a | li | o | i |
| m | e | ím | la |
| ó | al | le | ma |
| mó | l | am |  ól |

SZÓKERESŐ

|  |  |  |  |  |
| --- | --- | --- | --- | --- |
| L | E | L | O | L |
| E | M | O | L | A |
| I | Í | L | M | L |
|  M | L | Ó | Í | I |
| I | A | I | E | Ó |
| L | M | A | M | A |